पाएं अपने शहर की ताज़ा ख़बरें और फ्री ई-पेपरडाउनलोड करें
दुर्ग पुलिस के सोशल मीडिया अकाउंट हैक हो गया है। 15 दिन से पेज एडमिन एक्सेस नहीं कर रहा। इस प्रकार जिन पर जिले का सायबर फ्रॉड रोकने की जिम्मेदारी है, उनका ही सोशल मीडिया अकाउंट हैक हो गया है। एक्सपर्ट गौरव तिवारी लगातार सोशल मीडिया पेज में आई समस्या का हल निकलने में जुटे हुए हैं।
अब सोशल मीडिया के अधिकारियों से संपर्क करके सोशल मीडिया प्लेटफार्म में एडमिन की जानकारी मांगने के लिए ई-मेल किया है। चार महीने पहले पुलिस का सोशल मीडिया प्लेटफॉर्म पहले भी हैक हो चुका है। हैकर्स ने मैसेज करके इसकी जानकारी भी दी थी। हालांकि बाद में हैकर्स ने पेज को बाद में रिलीज कर दिया था। सोशल मीडिया पर एक्टिव रहने वाली ट्विनसिटी की पुलिस इसे लेकर परेशान है। 19 अप्रैल तक पुलिस ने अपने फेसबुक पेज पर फोटो और वीडियो पोस्ट किए। लेकिन इसके बाद पेज की एडमिन पावर छीन गई।
जिसके कारण अब पेज पर फन्नी और टिक टॉक वीडियो पोस्ट हो रहे हैं। यह पूरे जिले में चर्चा का विषय बना हुआ है। जानकारी के मुताबिक दुर्ग पुलिस के सोशल मीडिया प्लेटफार्म पर 1 लाख से ज्यादा लोग जुड़े हुए हैं। टीआई गौरव तिवारी ने बताया कि जल्दी ही समस्या दूर कर ली जाएगी। सिर्फ एडमिन पावर बदल गया है। इस वजह से पेज पर हम लोग कुछ अपलोड नहीं कर पा रहे हैं। वही सायबर एक्सपर्ट शोभित चतुर्वेदी ने बताया कि पेज किसी ने हैक किया है। आमतौर पर संस्था को बदमान करने के लिए हैकर्स ऐसा करते हैं। फेसबुक पेज किसी के आईडी से लिंक होगा। आईडी पर जा कर आसानी से हैकर्स से दोबारा एडमिन पावर छीनी जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn